Масло

263x263px|alt=Масло|thumb|Масло
Масло общеславянске слово, од праславянского maslo, а то од maz-slo, од дїєслова mazati и суфиксу -slo (серб. маслац, путер, бутер, од нємецкого die Butter): то млєчни продукт хтори ше достава з муценьом сладкей и квашней шметанкиМишић, Милан, ур. (2005). Енциклопедија Британика. А-Б. Београд: Народна књига : Политика. стр. 194. ISBN 86-331-2075-5.. Масло з квашней шметанки ма пах на диецетил, а сладке масло ма смак шметанки. Масло поживни додаток єдлом, алє у векших количествох нєдобре уплївує на здравє бо звекшує голестерол.
 Прикмети 
Масло то емулзия води у олєю, хтора настава як резултат инверзиї креми, дзе млєчни протеїни емулґатори. Масло остава тварда материя кед ше охладзи, алє змегчує до конзистенциї хтору мож масциц на хижней температури и пуща ше до чечней конзистенциї на 32-35 °C. Густосц масла виноши 911 g/L (15 1⁄4 oz/US pt). Звичайно ма бляду жовту фарбу, алє вона варира у зависносци од покарми и ґенетики животинї од хорей подоєне млєко. Комерциялни продукцийни процес дзекеди манипулує з фарбу так же додава фарби за єдзенє як цо анат або карота.

Масло ше часто и препражує, та ше препражене хаснує за прелїванє по галушкох зоз сиром або масци на хлєб.
395x395px|alt=Збущок за доставанє масла|thumb|Збущок за доставанє масла (перша половка 20. вику)

 Продукция 
Масло ше муци зоз шметанки у збущку, так же ше шметанку трепе з топарочку. При муценю дробни часточки масци ше перше збиваю до менших, а потим до векших грудкох. Чечносц хтора остава вола ше цмар. 


+МаслоЕнерґия1.018 kcal (4.260 kJ)Угльово гидрати0,01 gЦукри0,01 gМасци11,5 gЗасицени7,3 gТранс0,5 gМононєзасицени3 gПолинєзасицени0.4 gПротеїни0,1 gВитаминиВитамин А екв.97,1 μg (12%)Витамин А355 IUВитамин Б120,024 μg (1%)Витамин Е0,33 mg  (2%)Витамин К0,99 μg  (1%)Други конституентиГолестерол30,5 mg

 Литература 
 Словнїк руского народного язика I А-Н, Нови Sад 2017, б. 704

 Вонкашнї вязи 
 Масло, на Викиодлоги

Катеґория:Пожива
Катеґория:Млєчни продукти